Teepöydässä seura hieno
Teepöydässä seura hieno
 Ties lemmestä paljonkin.
 Oli naisissa tunnelma vieno
 Ja herroissa esteettisin.

 ”Tosi lempi on plaatonilainen”,
 Hovineuvos jankutti siin.
 Hymy rouvan on iroonimainen,
 Mut sentään hän huokas: ”niin!”

 Ja rovasti puhki ja henki:
 ”Jos lemmimme aistillisiks,
 Niin tärvimme terveydenki.”
 Heti songersi neiti: ”ah, – miks?”

 Ääns kreivitär kaihokielin:
 ”Oi, lempi on une passion!”
 Lasin tarjosi viehkein mielin:
 ”Se on teille, herra Baron.”

 Sija tuoss’ oli jouten ainoin,
 Miks siinä et istunut?
 Ja oisit suin niin kainoin
 Sun lempeäs kertoillut.

de:Sie saßen und tranken am Theetisch
ru:О страсти беседует чинно (Гейне/Анненский)
ru:Они о любви говорили (Гейне/Майков)